open-index/open-wikipedia-markdown huggingface dataset:
Steffy Forrester

**Stephanie "Steffy" Forrester** on kuvitteellinen hahmo TV-sarjasta *[[Kauniit ja rohkeat]]*. Hahmoa näyttelee nykyään Jacqueline MacInnes Wood.

Steffyn isä on Ridge Forrester, jota näyttelee Thorsten Kaye, ja äiti Taylor Forrester (Hunter Tylo). Stephaniella oli myös sisko Phoebe 
(MacKenzie Mauzy), joka kuoli auto-onnettomuudessa sekä veli nimeltä Thomas Forrester (Drew Tyler Bell, myöhemmin Adam Gregory), nykyään roolissa nähdään (Pierson Fodé). Steffy sai nimensä isänsä äidin, Stephanie Forresterin (Susan Flannery) mukaan.
Sian vesikulaaritauti

**Sian vesikulaaritauti** (lyh. SVD) on sioilla esiintyvä helposti leviävä virustauti, jonka aiheuttaja on enteroviruksiin kuuluva sian vesikulaaritautivirus. Tautia esiintyy hajanaisesti Euroopassa ja Aasiassa, mutta toistaiseksi sitä ei ole tavattu Suomessa . Sikojen vesikulaaritauti on tärkeä erotusdiagnoosi suu- ja sorkkataudille, sillä kyseisten tautien oireita ei voi erottaa toisistaan ilman tarkempia laboratoriokokeita.

## Oireet
Oireiden vakavuus riippuu tartunnanlähteestä, infektion aiheuttajaviruksen lajista ja sikojen elinympäristöstä . Yleensä tartunnat ovat oireettomia, mutta usein tartunnan saaneilla eläimillä on lievää kuumetta. Kuumeilua seuraa rakkuloiden muodostuminen sorkkiin, etenkin ruununrajan alueelle. Harvinaisempi oire on rakkuloiden esiintyminen myös pään alueella huulissa, kärsässä ja kielessä. Rakkulat saattavat aiheuttaa kipua jaloissa ja suussa, minkä vuoksi oireiksi voivat ilmestyä myös liikkumishaluttomuus, ontuminen ja syömättömyys.

## Lähteet
Halitoosi

**Halitoosi** eli **pahanhajuinen [[hengitys]]** tarkoittaa epämiellyttävää hajua suussa tai nenässä.

Pitkäaikaisen tai toistuvan pahanhajuisen hengityksen lähteenä voivat olla ruoantähteet suussa, tulehdusprosessien eritteet ja hajoamistuotteet, kuivuva sylki ja lima tai keuhkojen kautta erittyvät haihtuvat yhdisteet. Selvästi yleisin syy on puutteellinen suuhygienia, jonka seurauksena suun bakteeritoiminta tuottaa pahanhajuisia rikkiyhdisteitä. Kyseessä voivat olla hampaiden, hammasvälien, kielen tai proteesien huono puhdistus, tai tulehdukset kuten hammasmätä ja ientulehdus. Myös nielurisojen rosoihin kerääntyvät proput tai kielen takapinnalle kertyvä kate voivat tarjota hajua aiheuttaville bakteereille kasvualustan.

Henkilö voi itse tottua omaan pahaan hajuunsa niin, että sen aistivat vain muut henkilöt.

Pahanhajuista hengitystä voi hoitaa puhdistamalla hampaat ja hammasvälit, ikenet, proteesit ja kielen; välttämällä pahaa hajua aiheuttavien aineiden ja liiallisen proteiinin syömistä; ja torjumalla suun kuivumista esimerkiksi pastilleja tai purukumia nauttimalla. Kun muu ei auta, voi hakeutua lääkärin tutkimukseen, jossa selvitetään mahdolliset sairaudet sekä keuhkoputkiin ja ruokatorveen liittyvät ongelmat.

## Lähteet
Nanna (sarjakuva)

**Nanna** on suomalaisen Tuuli Hypénin luoma strippisarjakuva, jonka päähenkilö on ihmismäinen kettu Nanna.

*Nanna* syntyi Sarjis 2009 -kilpailuun, jossa se sai kunniamaininnan. Tämän jälkeen sarjaa julkaistiin *[[Ilta-Sanomat|Ilta-Sanomissa]]* kuukauden kotimaisena sekä *[[Turun Sanomat|Turun Sanomissa]]*. Ensimmäinen Arktisen banaanin kustantama *Nanna*-albumi ilmestyi vuonna 2010 ja toinen 2011. Vuonna 2011 sarja oli Sarjakuva-Finlandia-ehdokkaana. *Nanna* ilmestyi vuonna 2012 arkisin kahdeksassa suomalaisessa kaupunkilehdessä, jotka olivat *[[Helsingin Uutiset]]*, *[[Vantaan Sanomat]]*, *[[Länsiväylä (lehti)|Länsiväylä]]*, *[[Turkulainen]]*, *[[Tamperelainen]]*, *[[Seinäjoen Sanomat]]*, *[[Lappeenrantalainen]]* ja *[[Imatralainen]]*. Sunnuntaisarjana *Nanna* ilmestyi *[[Helsingin Sanomat|Helsingin Sanomissa]]* vuonna 2012. Samana vuonna ilmestyi kolmas albumi.

## Hahmot

* Nanna: ihmismäinen naiskettu
* Nannan äiti: tavallinen kettu
* Veikka: tavallinen kettu, Nannan pikkuveli
* Ritu: ihminen
* Misse: ihmismäinen kollikissa
* Lamiau: ihmismäinen naispuolinen kissa
* Ritun mummi: ihminen

## Albumit
* 
* 
* 
* 
* 
* 

## Lähteet

## Aiheesta muualla
* Matti Karjalainen: Kettumaisen hyvä sarjakuva. Kvaak.fi 10.09.2010.
* Kimmo Rantanen: Kettutyttö ylioppilaskylässä. Turun sanomat 3.10.2010.
* Harri Römpötti: Tyttökettu muuttaa kaupunkiin. Helsingin Sanomat 15.11.2010. 
* Janne Suominen: Sijoita sarjakuvaan! . Lumo 14.9.2010.
* Sami Tammi: Nanna-kettu pinkaisi umpimetsästä lehtien sivuille. Yle Turku 24.2.2011.
* Matti Karjalainen: Ketunhäntä kainalossa. Kvaak.fi 28.7.2011.
* Kimmo Parikka: Tuuli Hypén ”piirtää kamaa” kettutyttö Nannasta. Kaarinan uutiset 24.9.2011.
Ignaz Schiffermüller

**Ignaz Schiffermüller** (1727–1808) oli itävaltalainen luonnontieteilijä, joka tutki etenkin perhosia. Yhdessä Michael Denisin kanssa hän julkaisi luettelon Wienin alueen perhoslajeista. Schiffermüllerin ja Denisin kokoelma oli esillä Hofburgissa, missä se paloi vuoden 1848 vallankumouksen aikana. Osia Schiffermüllerin kokoelmista on esillä Wienin luonnonhistoriallisessa museossa.

Perhosten värin määrittelyn vaikeus johdatti Schiffermüllerin tutkimaan myös värejä. Teos *Versuch eines farbensystems* esittelee Louis-Bertrand Castelin väriympyrän käytännön sovellusten lisäksi tietoja värjäämisestä.

## Lähteet
Herbert Lawford

**Herbert Lawford** (s. 15. toukokuuta 1851 – 20. huhtikuuta 1925) oli brittiläinen tennispelaaja, joka voitti Wimbledonin tennisturnauksen vuonna 1887.

Hän voitti Oxfordin yliopiston nelinpelimestaruuden vuonna 1879. Wimbledonin kaksinpelin hän hävisi viisi kertaa.

Hänet valittiin International Tennis Hall of Fameen vuonna 2006.

## Kaksinpelivoitot Grand Slam -turnauksissa

## Lähteet

## Aiheesta muualla
* International Tennis Hall of Fame: Herbert Lawford
Tuuli Hypén

**Tuuli Hypén** (s. 1983 Turku) on suomalainen sarjakuvataiteilija, jonka ''Nanna''-sarjakuvaa on julkaistu albumeina ja sanomalehdissä, kuten *[[Turun Sanomat|Turun Sanomissa]]* ja *[[Helsingin Sanomat|Helsingin Sanomissa]]*. Sarjakuvien lisäksi Hypén on julkaissut kaksi lastenkirjaa, *Veikan metsäretki* (Arktinen Banaani 2014) ja *Veikka ja talvi* (Arktinen banaani 2016). Hypén tekee kuvitustöitä muun muassa peleihin ja opettaa sarjakuvan piirtämistä.

Hypén on valmistunut filosofian maisteriksi kulttuurihistoriasta vuonna 2012.

## Sarjakuva-albumit
* 
* 
* 
* 
* 
* 
* 
* 
* 
* 

## Kirjat
* 
* 

## Lähteet
Royal Rumble (2009)

**Royal Rumble (2009)** oli 22. vuosittainen Royal Rumble showpaini pay-per-view (PPV) tapahtuma, minkä tuotti World Wrestling Entertainment (WWE). Se järjestettiin 25. tammikuuta, 2009 Joe Louis Arenalla Detroitissa, Michiganissa ja tapahtumassa esiintyi painijoita kolmesta WWE:n brändistä: RAW'sta, SmackDownista ja ECW'stä. Tapahtumassa käytiin viisi ottelua, mistä päätapahtumana nähtiin vuosittainen Royal Rumble ottelu, minkä voittaja on 1993 vuodesta asti ansainut maailman mestaruusottelun WrestleManiassa.

## Taustaa

"Pääfeudi" RAW brändistä oli John Cenan ja John "Bradshaw" Layfieldin (JBL) välillä World Heavyweight -mestaruudesta. 29. joulukuuta, 2008, JBL ansaitsi mestaruusottelun Cenaa vastaan Royal Rumbleen voittamalla Fatal 4-Way Elimination ottelu, mihin osallistui myös Randy Orton, Chris Jericho ja JBL:n "avustaja" Shawn Michaels. 

Pääfeudi SmackDown brändistä oli Jeff Hardyn ja Edgen välillä WWE -mestaruudesta. WWE:n edellisessä pay-per-viewissä Armageddonissa, Hardy voitti Triple Threat ottelussa WWE -mestaruuden, mihin osallistui myös mestari, Edge ja Triple H. 2. tammikuuta, 2009 SmackDownissa, general manager, Vickie Guerrero ilmoitti, että Edge tulisi kohtaamaan Hardyn uusintaottelussa.

ECW brändin pääfeudi oli Jack Swaggerin ja Matt Hardyn välillä ECW -mestaruudesta. 13. tammikuuta, ECW on Syfy:ssä, Swagger voitti Hardyn ja voitti ECW -mestaruuden. 16. tammikuuta, Friday Night SmackDownissa ilmoitettiin, että Swagger kohtaisi Hardyn uusintaottelussa ECW -mestaruus panttina.

## Matsit ja tulokset

### Royal Rumble sisääntulot ja eliminaatiot
Punainen ██ "Raw" tarkoittaa Raw'n supertähteä, sininen ██ "SD" tarkoittaa SmackDown supertähteä, purppura ██ "ECW" tarkoittaa ECW'n supertähteä, ja kultainen ██ tarkoittaa erityis osallistujaa.

^ Randy Orton oli jo eliminoinut Big Show'n kun hän eliminoi The Undertakerin.

## Royal Rumble kronologia

* Edellinen: Royal Rumble 2008
* Seuraava: Royal Rumble (2010)

## Lähteet
*Viralliset sivut
Ernest Renshaw

**Ernest Renshaw** (3. tammikuuta 1861 Leamington Spa – 2. syyskuuta 1899 Waltham St. Lawrence) oli englantilainen tennispelaaja, joka voitti Wimbledonin tennisturnauksen vuonna 1888.

Wimbledonin kaksinpelin häviävänä osapuolena hän oli neljä kertaa. Yhdessä kaksoisveljensä, William Renshawin kanssa hän voitti Oxfordin yliopiston nelinpelimestaruuden vuosina 1880 ja 1881 sekä Wimbledonin nelinpelimestaruuden viisi kertaa vuosina 1884–1886, 1888 ja 1889.

Hänet valittiin International Tennis Hall of Fameen vuonna 1983.

## Kaksinpelivoitot Grand Slam -turnauksissa

## Lähteet

## Aiheesta muualla
* International Tennis Hall of Fame: Ernest Renshaw
Kansallinen ylösnousemuksen puolue

**Kansallinen ylösnousemuksen puolue** (, käännetään myös: *Nousevan kansan puolue*) on Liettuassa toimiva keskusta-oikeistolainen puolue. Vuoden 2008 parlamenttivaaleissa vaalien alla perustettu puolue sai 16 paikkaa Seimasiin ja pääsi mukaan Andrius Kubiliuksen koalitiohallitukseen. Puolue on yksi Kubiliusin johtaman nykyisen hallituksen hallituspuolueista.

Puolueen puheenjohtajana toimii sen perustaja, televisiotähti Arūnas Valinskas. 

## Lähteet

## Aiheesta muualla
*Puolueen virallinen sivusto
Nevanlahti

**Nevanlahti** () on Pietarin edustalla sijaitseva lahti. Se on Suomenlahden itäisin osa ja kattaa Retusaaresta itään sijaitsevan vesialueen. Pietarin tulvapato erottaa lahden muusta Suomenlahdesta tulvien ehkäisemiseksi. Lahden pinta-ala on noin 329&nbsp;km².

Nevanlahden keskisyvyys on noin kolme metriä. Laivaliikennettä varten on ruopattu väyliä, joista syvin (11&nbsp;m) johtaa Retusaarelta Ison Nevan suulle. Morskoi vokzal -matkustajalaivaterminaali sijaitsee Nevanlahden rannalla Vasilinsaarella.

## Galleria

Kuva:Peterhof Fountains 03 - Neva Bay 01.jpg|Näkymä Nevanlahdelle.
Kuva:Stroy-b-3.JPG|Pietarin padon rakennus.


## Lähteet

## Aiheesta muualla
Live at Brixton Academy (Pendulumin albumi)

__NOTOC__
**Live at Brixton Academy** on Pendulum-yhtyeen konserttitallenne vuodelta 2009. Julkaisu sisältää samassa paketissa CD:n ja DVD:n, jonka ohjasi Paul Caslin. Livemateriaali tallennettiin Lontoon Brixton Academyssä 4.–5. joulukuuta 2008.

## Kappaleet

### DVD
# Intro
# Showdown
# Fasten Your Seatbelts
# Another Planet
# Voodoo People (Pendulum Remix)
# Propane Nightmares
# 9,000 Miles
# Midnight Runner
# Mutiny
# Blood Sugar
# The Other Side
# Different
# Master of Puppets
# Slam
# Hold Your Colour
# Tarantula
# Granite
# The Tempest
# Credits

### CD
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Yhtyeen kokoonpano

* Rob Swire – syntetisaattori, laulu
* Gareth McGrillen – basso
* Peredur ap Gwynedd – kitara
* Paul Kodish – rummut
* Ben Mount – MC

## Lähteet

## Aiheesta muualla

* Albumi Pendulumin sivustolla  
* DVD:n traileri Pendulumin YouTube-kanavalla 
* ”Propane Nightmares” Pendulumin YouTube-kanavalla 
* ”Granite” Pendulumin YouTube-kanavalla
Alcatraz – kohtaloni

**Alcatraz – kohtaloni** (*Murder in the First*) on Marc Roccon ohjaama tositapahtumiin perustuva vuonna 1995 ensi-iltansa saanut elokuva. Elokuva kertoo nuoresta Henri Youngista, joka joutuu pikkurikkeestä vankilaan ja päätyy pahamaineiselle Alcatrazin vankilasaarelle. 

Young joutuu pakoyrityksessä toverinsa Rufus McCainin petoksen kohteeksi ja joutuu sen seurauksena kolmeksi vuodeksi eristyksiin, jossa hän vähä vähältä menettää mielenterveytensä. Päästyään eristyksistä hän tappaa McCainin vartijoiden silmien edessä. 

Young joutuu oikeuteen, ja käsittelyä pidetään muodollisuutena. Hänet tuomitaan kuitenkin vain taposta, ja valamiehistö tekee vetoomuksen Alcatrazin olojen ja johdon tutkimisesta. Young kuljetetaan Alcatraziin kärsimään tuomiotaan, ja hän kuolee pian sinne saapumisensa jälkeen. 

## Elokuva ja todellisuus
Tositapahtumiin verrattuna elokuvan käsikirjoitukseen on tehty muutoksia. Todellisuudessa Young oli vanha rikollinen, joka oli tehnyt murhankin. Hän vietti eristyksessä vain muutaman kuukauden ja tappoi McCainin vasta vuoden kuluttua, eikä filmissä esitettyyn tapaan heti päästyään eristyksestä. Ja toisin kuin elokuvassa, hän ei kuollut vankilassa pian sinne palattuaan, vaan kärsi vankilassa elinkautista murhasta vuoteen 1972, jolloin hänet vapautettiin, eikä hänen myöhemmistä vaiheistaan tiedetä mitään. Hän oli syntynyt 1918.

Elokuvan valmistumisen jälkeen apulaisjohtaja, joka vastasi muun muassa Youngin oloista, tuomitaan virkavirheestä ja erotetaan. Myöhemmin myös eristyksissä pitäminen kielletään lailla.

## Näyttelijät

## Lähteet

## Aiheesta muualla
*
Parafimoosi

**Parafimoosi** eli **espanjalainen kaulus** on harvinainen tila, jossa ahdas esinahka jää jumiin terskan taakse eikä sitä saada takaisin. Puristus aiheuttaa tällöin terskan turpoamisen. Jos tila jatkuu useita tunteja, siittimen pään verenkierto voi häiriytyä ja voi syntyä iskemia, joka hoitamattomana voi johtaa kuolioon. Tämän vuoksi tila vaatii välitöntä hoitoa.

## Lähteet
Shanghai-Hongqiaon rautatieasema

**Shanghai-Hongqiaon rautatieasema** () on rautatieasema Shanghaissa, Kiinassa. Rautatieasemalta on yhteys vieressä sijaitsevalle Shanghai-Hongqiaon kansainväliselle lentoasemalle, josta kulkee Shanghain metron linja 2. Shanghai-Hongqiao on Shanghai–Hangzhou- ja Shanghai–Nanjing-suurnopeusratojen kuten myös rakenteilla olevan Peking–Shanghai-suurnopeusradan pääteasema.

Rautatieaseman kattorakenteisiin asennettiin 20&nbsp;000 aurinkopaneelia, joiden pinta-ala on 61&nbsp;000 neliömetriä.

## Lähteet
Shanghai-Hongqiaon kansainvälinen lentoasema

**Shanghai-Hongqiaon kansainvälinen lentoasema**  () on kansainvälinen lentoasema Shanghaissa, Kiinassa. Lentoasema sijaitsee Puxin alueella noin 13 kilometriä kaupungin keskustasta ja on lähempänä keskustaa kuin Shanghai Pudongin kansainvälinen lentoasema, joka sijaitsee 40 kilometriä keskustasta Pudongin alueella.

Shanghain metron toisen linjan raideyhteys lentoaseman toiseen terminaaliin avattiin samaan aikaan kuin itse terminaalikin 16. maaliskuuta 2010. Loppuvuodesta 2010 kymmenes metrolinja yhdistää molemmat lentoaseman terminaalit.

Lentoasema sijaitsee Shanghai-Hongqiaon rautatieaseman vieressä, josta on suurnopeusjunayhteyksiä muihin kaupunkeihin. Shanghain metron toinen linja yhdistää Hongqiaon ja Pudongin kansainvälisen lentoaseman sekä kaupungin keskustan.

## Lähteet

## Aiheesta muualla
Eritasoliittymä

**Eritasoliittymä** on liikenteen solmukohta, jossa tiet risteävät eri tasoilla ja jossa erityiset liittymä­rampit yhdistävät eri tasoissa kulkevat tiet toisiinsa. Tällöin jompi­kumpi teistä ylittää toisen risteyssiltaa pitkin. Eri­taso­liittymiä on varsinkin moottori- ja moottoriliikenneteillä, jotka eivät leikkaa muita teitä samassa tasossa.

Liittymän vuoksi moottoriteillä ei käytetä liikennevaloja, vaan autot liittyvät suoraan moottoritielle liittymän kautta.

Yleinen käytäntö on numeroida eritasoliittymät järjestyksessä tietystä alkukohdasta lukien. Esimerkiksi Suomessa E18-tie ja monet muut tärkeimmät moottoritieväylät ovat saaneet liittymänumeronsa. E18-tiellä, joka muodostuu valtateistä 1 ja 7 sekä kantateistä 40 ja 50, numerointi alkaa Turusta.

## Katso myös
*Lakalaivan eritasoliittymä
*Eritasoliittymien numerointi


Tiedosto:Slussen.jpg|Slussen, eritasoliittymä Vanhan kaupungin ja Södermalmin rajalla Tukholmassa, Ruotsissa.
Tiedosto:Viaduct in Puxi, Shanghai.jpg|Eritasoliittymä Puxin kaupunginosassa Shanghaissa, Kiinassa.
Tiedosto:National roads 3 and 130 from air.jpg|Valtatie 3:n (E12) ja seututie 130:n liittymä Valkeakoskella.
Tiedosto:Lakalaivan eritasoliittymä 1.jpg|thumb|Neljätasoinen Lakalaivan eritasoliittymä Tampereella. Liittymässä risteävät valtatie 3 (E12), valtatie 9 (E63) ja yhdystie 3495.
Laituriovi

**Laituriovi** on ovi asemalaiturin ja raiteen välissä juna- tai metroasemalla. Oviseinä voi eristää laiturin ja raiteen joko lattiasta kattoon tai vain osittain. Laituriovien ensisijaisena tehtävänä on estää asiaton pääsy raiteille.

Suomessa ensimmäisenä laituriovet otettiin koekäyttöön Vuosaaren metroasemalla lokakuussa 2010. Helsingin metron automatisointisuunnitelmien myötä kaikille metroasemille oli tarkoitus rakentaa laituriovet, mutta ovien testauksessa havaittujen ylivoimaisten teknisten ongelmien vuoksi ne päätettiin asentaa ainoastaan uusille länsimetron asemille. Automatisoinnin kariutuessa laituriovia ei lopulta asennettukaan asemille lainkaan, ja Vuosaaren asemalta ovet poistettiin.

## Lähteet

## Aiheesta muualla
The Trammps

**The Trammps** oli yhdysvaltalainen disko- ja soulyhtye Philadelphiasta, Pennsylvaniasta. Yhtye tunnetaan erityisesti vuoden 1977 hitistään ”Disco Inferno”. Aliarvostetuksi katsotulla yhtyeellä oli yhteensä kolme Top 10 -hittiä Yhdysvaltain R&B-listalla vuosien 1972–1978 välillä. 

Yhtye aloitti 1960-luvulla nimellä *The Volcanos*. Lopulta yhtyeen nimeksi kuitenkin tuli *The Trammps* ja 1970-luvulla kokoonpanoksi vakiintui Jimmy Ellis (laulu), Norman Harris (kitara), Stanley Wade (basso), Robert Upchurch (laulu) ja Earl Young (rummut). 

Yhtyeen ensimmäinen listalle noussut single oli Judy Garlandin alun perin 1930-luvulla esittämä kappale ”Zing! Went the Strings of My Heart”, joka nousi sijalle 17 Yhdysvaltain R&B-listalla vuonna 1972. Vuonna 1976 ”Hold Back the Night” (sija 35.) ja ”That's Where the Happy People Go” (sija 27.) nousivat Billboard Hot 100 -listalle. Seuraavana vuonna 1977 ”Disco Inferno” muodostui yhtyeen suurimmaksi hitiksi sen noustua Billboardin listalla sijalle 11. Samojen vuosien 1976 ja 1977 albumeja *Where the Happy People Go* ja *Disco Inferno* on kutsuttu tanssimusiikin mestariteoksiksi. Sen sijaan vuonna 1978 ilmestynyttä *The Trammps III* -albumia ei pidetä yhtä onnistuneena julkaisuna.

Yhtye hajosi 1980-luvun alussa.

## Diskografia
### Studioalbumit
* 
*
*
* 
*
*
* 
*
*

## Lähteet
### Viitteet
Yleinen kielitutkinto

**Yleinen kielitutkinto** (YKI) on kielikoe, jonka voi suorittaa tietyissä kielissä ja jonka järjestää vuosittain Jyväskylän yliopisto. Kokeeseen kuuluu suullinen ja kirjallinen osa, joiden arvosanat jaetaan kuuteen tasoon. Tasot vastaavat CEFR-järjestelmän tasoja alla esitetyllä tavalla.

Ulkomaalaisen on saavutettava vähintään taso 3 suomen tai ruotsin kielessä, jotta hän voi hakea Suomen kansalaisuutta.

Yleisen kielitutkinnon voi suorittaa seuraavissa kielissä: englanti, espanja, italia, ranska, ruotsi, pohjoissaame, saksa, suomi ja venäjä.  Kieliä on yhteensä 9 ja kahdeksassa niistä voi suorittaa kokeen kolmella eri tasolla. Italiassa on mahdollista suorittaa koe kahdella eri tasolla. Kokeet on tarkoitettu aikuisille. Tutkinnosta saa itselleen todistuksen, jossa arvioidaan testatun yleinen kielitaidon taso sekä erikseen kaikki testatut kielitaidon osa-alueet. 

Testattavia aihealueita ovat tekstin ymmärtäminen, puheen ymmärtäminen, puhuminen ja kirjoittaminen. Kaikkien testin osien on oltava samalta tasolta. Perustasoon kuuluvat tasot 1 ja 2, keskitasoon 3 ja 4 sekä ylimpään tasoon 5 ja 6. Kuhunkin tasoon tarvittavat taidot on määritelty tasojen kuvauksissa.

## Osakokeet
**Tekstin ymmärtäminen** sisältää erityyppisiä tekstejä, kuten kirjeitä, viestejä, ilmoituksia, mainoksia, uutisia, artikkeleita ja kertomuksia.
Tekstin ymmärtämisessä arvioidaan:
* aihepiirin tai pääasian ymmärtämistä
* taitoa päätellä sanojen merkityksiä tekstin perusteella
* joidenkin yksityiskohtien ymmärtämistä.

**Kirjoittamisen** testissä tehtävät ovat lyhyitä tai lyhyehköjä. Lyhyitä tehtävätyyppejä ovat esimerkiksi kortti ja viesti sekä pidempiä esimerkiksi kirje tai mielipide.
Kirjoittamisen osiossa arvioidaan:
* kykyä tuottaa lyhyt ja ymmärrettävä annetun ohjeen mukainen teksti.

**Puheen ymmärtämisen** osuus sisältää viestejä, ilmoituksia, kuulutuksia, uutisia, tiedotuksia, mainoksia, keskusteluja tai haastatteluja eri aiheista.
Tässä osiossa arvioidaan seuraavia seikkoja: 
* aihepiirin tai pääasian ymmärtämistä
* kykyä päätellä sanojen merkityksiä kuullun perusteella
* joidenkin yksityiskohtien ymmärtämistä.

**Puhumisen** osuuden suoritus tallennetaan arviointia varten. Suomen ja ruotsin kielen kokeessa keskustellaan myös kasvokkain haastattelijan kanssa, paitsi keskitason kokeessa.  
Tässä osiossa arvioidaan seuraavia asioita:
* kykyä viestiä ymmärrettävästi ohjeiden mukaan
* kykyä puhua arkipäiväisistä asioista
* kykyä puhua lyhyen valmistelun jälkeen tutusta aiheesta.

## Lähteet

## Aiheesta muualla
* Tietoa yleisestä kielitutkinnosta
Strange Fruit

**Strange Fruit** on Abel Meeropolin salanimellä Lewis Allan kirjoittama ja Billie Holidayn vuonna 1939 levyttämä kappale. Sen aiheena on Yhdysvaltain etelävaltioissa tapahtuneet lynkkaukset.

Kappaleen pohjana oli Meeropolin runo, jonka hän kirjoitti nähtyään valokuvan kahdesta Indianassa lynkatusta afroamerikkalaisesta. Runo julkaistiin ensimmäisen kerran opettajien ammattiliiton julkaisussa *New York Teacher* nimellä *Bitter Fruit*. Meeropol sävelsi runon lauluksi, jota alkuvaiheessa esitti ammattiliiton tilaisuuksissa Meeropolin puoliso Anne. Kappaleesta tuli New Yorkissa varsin suosittu, ja sen esitti muun muassa musta laulajatar Laura Duncan Madison Square Gardenilla. Keväällä 1939 Cafe Society -yökerhon omistaja Barney Josephson esitteli Meeropolin yökerhossaan esiintyvälle Bille Holidaylle. Meeropol lauloi kappaleen Holidaylle, joka otti sen ohjelmistoonsa jo muutamia päiviä myöhemmin.

Holidayn levy-yhtiö Columbia Records kieltäytyi levyttämästä kappaletta, mutta antoi Holidaylle luvan levyttää sen Commodore Recordsille. Holiday levytti kappaleen 20. huhtikuuta 1939.Kappale oli laajalti esityskiellossa, mistä huolimatta se saavutti Billboardin Top 20 -listalla sijan 16. Vuosien varrella levyä on myyty yli miljoona kappaletta.

Holiday suhtautui "Strange Fruitiin" omistavasti ja hänen muun muassa väitetään yrittäneen estää Josh Whitea esittämästä kappaletta. Hän myös väitti osallistuneensa kappaleen kirjoittamiseen ja että kappale olisi tehty juuri häntä varten. Meeropol suhtautui kuitenkin ymmärtäväisesti Holidayn yritykseen ottaa kunnia kappaleesta itselleen.

”Strange Fruit” valittiin Grammy Hall of Fameen vuonna 1978. Time valitsi sen vuonna 1999 vuosisadan kappaleeksi.

## Lähteet
Hecatensalmi

**Hecatensalmi** () sijaitsee Kanadassa Brittiläisen Kolumbian provinssissa. Salmi rajautuu idässä mannermaahan, etelässä Kuningatar Charlotten salmeen, lännessä Kuningatar Charlotten saariin ja pohjoisessa Dixon Entrance -salmeen. Leveimmillään salmi on 140 kilometriä etelässä ja kapeimmillaan pohjoisessa 48 kilometriä. Salmen pituus on noin 260 kilometriä.

## Historia

Salmen nimesi vuosien 1861–1862 välillä brittiläinen merikapteeni ja tutkimusmatkailija George Henry Richards käyttämänsä siipiratas-sluupin HMS ''Hecaten'' mukaan.

Viimeisen jääkauden aikana (noin 10&nbsp;000 – 13&nbsp;000 vuotta sitten) veden korkeus oli nykyistä huomattavasti alempana, ja suurin osa Hecatensalmea oli kuivaa maata. Alue jäi veden alle noin 10&nbsp;000 vuotta sitten jäätiköiden sulaessa ja nostaessa meren pintaa.

## Lasisienet

Hecaten ja Kuningatar Charlotten salmien merenpohjassa elää erittäin harvinaisia sienieläimiin kuuluvia lasisieniä. Sieniriutat on rauhoitettu ja pohjatroolaus on kielletty suuressa osaa salmea. Osa riutoista on yli 9&nbsp;000 vuotta vanhoja. Ennen kuin lasisieniä löydettiin Hecatensalmesta vuonna 1987, niiden luultiin kuolleen sukupuuttoon 100 miljoonaa vuotta sitten.

## Lähteet
Disco Inferno

**Disco Inferno** on The Trammpsin vuonna 1976 julkaisema kappale ja hittisingle samannimiseltä albumilta. Kappale on The Trammpsin kuuluisin ja se nousi yhtyeen kotimaassa Yhdysvalloissa Billboard Hot 100 -listan sijalle 11 vuonna 1978. ”Disco Infernon” menestykseen vaikutti positiivisesti mitä todennäköisimmin se seikka, että se kuultiin vuoden 1977 elokuvassa *[[Saturday Night Fever – lauantai-illan huumaa|Saturday Night Fever]]* ja sisältyi sen soundtrackille. 

Kappale on Leroy Greenin ja Ron Kerseyn käsialaa. He saivat inspiraation lauluun *[[Liekehtivä torni]]* -elokuvan kohtauksesta, jossa rakennuksen yläkerrassa oleva disko on tulessa.

”Disco Infernon” albumiversio on yli kymmenen minuuttia pitkä, mutta singleversio on lyhennetty noin kolmeen ja puoleen minuuttiin. 19. syyskuuta 2005 kappale valittiin Dance Music Hall of Fameen New Yorkissa järjestetyssä seremoniassa.

Kappaleesta ovat tehneet 1990-luvulla omat versionsa naisartistit Tina Turner (vuonna 1993) ja Cyndi Lauper (1998). ”Disco Inferno” on myöhemmin kuultu muun muassa elokuvissa *Backfire* (1995), *[[Täysnuijat]]* (1996) ja *[[Operaatio Donnie Brasco]]* (1997).

## Kappaleet singlellä
**A-puoli**
#
**B-puoli**
#

## Lähteet
*Kappaleet, kappaleiden kestot ja tuottaja: The Trammps - Disco Inferno (Song) 

### Viitteet
Dartmouth

**Dartmouth** tarkoittaa muun muassa seuraavia:

## Paikkakuntia
*Dartmouth, Devon, Englanti
*Dartmouth, Victoria, Australia
*Dartmouth, Nova Scotia, Kanada
*Dartmouth, Massachusetts, Yhdysvallat

## Sota-aluksia
* HMS Dartmouth (1655), 22-tykkinen alus
* HMS Dartmouth (1672), 4-tykkinen polttolaiva
* HMS Dartmouth (1693), 48-tykkinen neljännen luokan alus
* HMS Dartmouth (1698), 42-tykkinen neljännen luokan alus
* HMS Dartmouth (1813), 36-tykkinen viidennen luokan alus
* HMS Dartmouth (1911), Town-luokan kevyt risteilijä

## Oppilaitoksia
* Dartmouth College, yksityinen yliopisto Yhdysvalloissa
* HMS Dartmouth Britannian laivastoakatemia ()
Kimmo Wilska

**Kimmo Wilska** (s. 5. lokakuuta 1956 Helsinki) on suomalainen freelance-toimittaja. Hän työskenteli Yleisradiossa vuosina 1985–2010. Wilska on toiminut pitkään myös Suomen kannabisyhdistyksen varapuheenjohtajana ja tiedottajana sekä Humaania päihdepolitiikkaa ry:n puheenjohtajana.

## Elämä ja ura
Wilskan perhe muutti Yhdysvaltoihin hänen ollessaan kaksivuotias. Hän muutti takaisin Suomeen vuonna 1972 ja opiskeli myöhemmin Helsingin yliopistossa pääaineenaan englannin kieli. 1970- ja 1980-luvuilla Wilska oli mukana Koijärvi-liikkeessä ja perustamassa Vihreää liittoa. Vuoden 1996 kunnallisvaaleissa Wilska oli ehdolla Helsingin kaupunginvaltuustoon vihreiden listalla saaden 176 ääntä.

Wilska sai huomiota tiedotusvälineissä 13. lokakuuta 2010 Yle TV1:n aamupäivän YLE News -lähetyksessä. Siinä Wilska oli juovinaan olutta Uudenmaan alkoholitarkastuksia käsittelevän sähkeen jälkeen. Myöhemmin samana päivänä Wilska erotettiin Yleisradiosta tapauksen vuoksi.

Radio Ravun sivuilla oli vuonna 2014 maininta, että Wilska on heidän juontajansa. Wilska työskenteli myös Spirit FM:llä lukien sähkeuutisia ja kirjoittaen DJ:lle taustamateriaalia.

## Lähteet

## Aiheesta muualla
* Ylen Elävä arkisto: Kohuankkuri Kimmo Wilska.
Ruskopäätypäkkö

**Ruskopäätypäkkö** (*Pseudotriccus ruficeps*) on Etelä-Amerikassa tavattava napsijoihin kuuluva varpuslintu.

## Koko ja ulkonäkö
Kooltaan ruskopäätypäkkö on noin 11&nbsp;cm. Lajin pää on väritykseltään oranssinruskea ja selkä tumman oliivinruskea. Lyhyet ja pyöreäpäiset siivet ovat linnulla väriltään kastanjanruskeat. Ruskopäätypäkön rinta on harmahtava ja keskivatsa keltainen.

## Levinneisyys ja elinympäristö
Ruskopäätypäkköä tavataan Andeilla Kolumbian eteläosista Bolivian luoteisosaan ulottuvalta alueelta. Linnun elinympäristöä ovat kosteat vuoristo- ja pilvimetsät. Laji elää erityisesti aluskasvillisuuden ja reunamaiden pensaikkojen joukossa. Ruskopäätypäkön elinympäristöt sijaitsevat yleensä 1&nbsp;400&ndash;2&nbsp;800 metrin korkeudella, mutta paikoitellen lajia on tavattu yli 3&nbsp;500 metrin korkeudelta.

## Elintavat
Ruskopäätypäköt liikkuvat yleensä yksin tai pareittain. Lajin ravintoa ovat hyönteiset, joita se nappaa lennosta kasvien lehdiltä. Ruskopäätypäkkö pesii lokakuussa. Lajin pesä on sammalista tehty uunimainen rakennelma, jonka sisäänkäynti on sivulta. Naaras munii kaksi väriltään täysin valkoista munaa. Naaras hautoo munia vajaan kuukauden ja myös koiras osallistuu poikasten ruokintaan.

## Lähteet
Mustarääkkä

**Mustarääkkä** (*Laterallus jamaicensis*) on amerikkalainen rantakana. Sen viisi tunnettua alalajia asuttavat Yhdysvaltain itäosaa, Kaliforniaa ja Baja Californiaa, Keski-Amerikan itäosaa, Karibiaa sekä Perua, Chileä ja Argentiinan läntisintä reunaa. Laji on hävinnyt monista tunnetuista esiintymispaikoistaan, ja sen kanta on vähitellen taantuva. Johann Friedrich Gmelin kuvaili lajin holotyypin Jamaikalta vuonna 1789.

## Lähteet
Orinoconrääkkä

**Orinoconrääkkä** (*Laterallus levraudi*) on Venezuelan kotoperäinen rantakana. Se elää Orinocon pohjoispuolisilla kosteikoilla. Sitä pidetään vaarantuneena useiden sen elinalueen kosteikkoihin suuntautuvan uhkan takia. Philip Lutley Sclater ja Osbert Salvin kuvailivat lajin holotyypin Caracasista vuonna 1868.

## Lähteet
Lentotukikohta

**Lentotukikohta** on sotilaskäytössä oleva lentokenttä. Lentotukikohdat ovat sotilasilmailun, tavallisesti ilmavoimien, käytössä, jolloin niissä on sijoitettuna ilmavoimien yksiköitä. Lentotukikohdassa voi olla hävittäjälentolaivueita, ilmavalvontayksiköitä, pääjohtokeskuksia tai Suomessa esimerkiksi tukikohtakomppanioita, jotka antavat varusmieskoulutusta. Tavallisesti siellä toimii myös lentokonekorjaamo.

## Suomessa

Suomen ilmavoimilla on kolme päätukikohtaa. Satakunnan Lennostolla on tukikohtana Tampere-Pirkkalan lentoasema, Ilmasotakoululla Jyväskylän lentoasema, Karjalan Lennostolla Kuopion lentoasema, ja Lapin Lennostolla Rovaniemen lentoasema.  Lisäksi Suomen maavoimien helikoptereiden tukikohtana toimii Utin lentoasema Kouvolassa. 

Kriisitilanteessa tai harjoituksissa mikä tahansa siviili-ilmailun lentokenttä tai lentokoneiden varalaskupaikka maanteillä pystytään ottamaan käyttöön lentotukikohtana. 

## Katso myös
*Lentokoneiden varalaskupaikka
*Laivastotukikohta
*Sukellusvenetukikohta

## Lähteet

## Aiheesta muualla
Nyrkkeily Kansainyhteisön kisoissa 2010

**[[Kansainyhteisön kisat 2010|Kansainyhteisön kisojen 2010]]** nyrkkeily järjestettiin Talkatora Indoor Stadiumilla 5.–13. lokakuuta 2010. Kilpailujen ohjelmassa oli kymmenen sarjaa miehille. 

## Mitalistit
Lähde: cwgdelhi2010.org 

## Lähteet
Dauntless

**Dauntless** tarkoittaa muun muassa seuraavia:

*Dauntless, suomalainen yhtye
*HMS Dauntless -niminen laiva on myös elokuvassa Pirates of the Caribbean: Mustan helmen kirous.
* SBD Dauntless syöksypommittaja
* USCGC ''Dauntless'' (WMEC-624), Yhdysvaltojen rannikkovartioston alus 
* USS ''Dauntless'' (NX-01-A), kuvitteellinen tähtilaiva *Star Trekissa*
* Dauntless, kuvitteellinen purjealus James Lennox Kerrin salanimellä Peter Dawlish kirjoittamissa lastenkirjoissa.
;Yhdysvaltain laivasto
* USS ''Dauntless'', kahden Yhdysvaltojen laivaston aluksen nimi 
;Britannian kuninkaallinen laivasto
*HMS Dauntless (1804), 22-tykkinen Combatant-luokan sluuppi
*HMS Dauntless (1808), 26-tykkinen Cormorant-luokan sluuppi
*HMS Dauntless (1847), 24-tykkinen kuudennen luokan alus
*HMS Dauntless (D45) Danae-luokan kevyt risteilijä
*HMS Dauntless (tukikohta) Kuninkaallisen laivaston naisten () koulutuskeskus Burghfieldissä lähelle Readingiä Berkshiressä 1947–1981
*HMS Dauntless (D33) tyypin 45 hävittäjä
Defender

**Defender** tarkoittaa muun muassa seuraavia:

## Kirjallisuus
* Defenders, Marvel Comics -sarjakuvia
* "The Defenders", Philip K. Dickin novelli

## Musiikki
* ''Defender'', Rory Gallagherin albumi
* ''The Defender'', musikaali vuodelta 1902
* "Defender", Manowarin laulu albumilta *[[Fighting the World]]*

## Aluksia
* ''Defender'', Amerikan cupin voittaja-alus vuodelta 1895
*USS Defender Yhdysvaltain laivaston alus/aluksia
;Britannian kuninkaallinen laivasto
* HMS Defender (1797), 12-tykkinen tykkivene No. 12 
* HMS Defender (1804), 14-tykkinen tykkipriki
* HMS Defender (1809), 8-tykkinen loggertti
* HMS Defender (1883), Uuden-Seelannin laivueen Defender-luokan torpedovene (ex- TB1)
* HMS Defender (1911), Acheron-luokan hävittäjä
* HMS Defender (H07), D-luokan hävittäjä
* HMS Defender (tukikohta) tukikohta Liverpoolin ulkopuolella 1941-1945
* HMS Defender (D114), Daring-luokan hävittäjä
* HMS Defender (D36), Tyypin 45 hävittäjä

## Ilma-aluksia
* MD 500 Defender, kevyt helikopteri sotilaskäyttöön
* Fletcher FD-25 Defender, pieni lentokone

## Elokuva ja televisio
* ''Defender'' eli *The Bodyguard from Beijing*, elokuva vuodelta 1994, pääosassa Jet Li
* ''The Defender'', elokuva vuodelta 2003, pääosassa Dolph Lundgren
* ''The Defenders'', yhdysvaltalainen televisiosarja 1960-luvulta 
* ''The Defenders'', yhdysvaltalainen televisiosarja 2010-luvulta

## Tietotekniikka

* Windows Defender, Microsoftin kehittämä haittaohjelmien torjuntaohjelma

## Pelit
* *[[Defender (videopeli)|Defender]]*, William Electronicsin videopeli vuodelta 1980
Paraguaynrääkkä

**Paraguaynrääkkä** (*Laterallus xenopterus*) on eteläamerikkalainen rantakana. Sen elinympäristö käsittää Paraguayn keskiosat ja eteläisen Brasilian keskiosat. Henry Boardman Conover kuvaili lajin holotyypin Horquetasta Paraguaysta vuonna 1934.

## Lähteet
Uruguaynrääkkä

**Uruguaynrääkkä** (*Laterallus leucopyrrhus*) on eteläamerikkalainen rantakana. Sen elinympäristö käsittää mantereen keskiosan Kaakkois-Brasiliasta Paraguayhin, Uruguayhin ja Argentiinan koillisosaam. Louis Jean Pierre Vieillot kuvaili lajin holotyypin Paraguaysta vuonna 1819.

## Lähteet
Ruohikkorääkkä

**Ruohikkorääkkä** (*Laterallus exilis*) on amerikkalainen rantakana. Sen elinympäristö ulottuu Keski-Amerikan Guatemalasta ja Belizestä etelään Panaman kautta Kolumbiaan ja Ecuadorin pohjoisosaan, Venezuelaan, Guyanaan, Amazonin altaalle Brasiliaan, Peruun ja Bolivian pohjoisosaan, sekä Brasilian kaakkoiskolkkaan ja Paraguayn Villa Hayesin alueelle, missä sen asema on kyseenalainen. Coenraad Jacob Temminck kuvaili lajin holotyypin Cayennesta vuonna 1831.

## Lähteet
Renault (täsmennyssivu)

**Renault** tarkoittaa muun muassa seuraavia

*Renault, ranskalainen automerkki
*Renault F1, Renault'n Formula 1 -talli

## Sukunimi
* Alain Renault (s. 1948), ranskalainen toimittaja
* Annaig Renault (s. 1946), bretonilainen toimittaja ja kirjailija
* Bernard Renault (1836–1904), ranskalainen paleobotanisti
* Camille Renault (1866–1954), ranskalainen kuvanveistäjä
* Cécile Renault (1774–1794), ranskalainen salamurhayrityksestä tuomittu 
* Emmanuel Renault (s. 1967), ranskalainen filosofi
* Gilbert Renault (1904–1984), ranskalainen salainen agentti
* Jean-Louis Renault (1920–1982), Louis Renault'n poika
* Léon Renault (1839–1933), ranskalainen poliitikko
* Louis Renault (1877–1944), ranskalainen yrittäjä, Renault-autotehtaan perustaja
* Louis Renault (1843–1918), ranskalainen oikeustieteen professori, Nobelin rauhanpalkinnon saaja
* Marcel Renault (1872–1903), ranskalainen teollisuusyrittäjä
* Mary Renault, *Eileen Mary Challans* (1905–1983), englantilainen kirjailija
* Murielle Renault (s. 1972), ranskalainen kirjailija
* Pierre Hippolyte Publius Renault (1807–1870), ranskalainen divisioonakenraali
* Pierre Antoine Renault (1750–1835), ranskalainen kasvitieteilijä
* Thomas-Eugène-Eloi Renault (1805–1863), ranskalainen  eläinlääkäri
Guaminluhtakana

**Guaminluhtakana** (*Hypotaenidia  owstoni*, aikaisemmin *Gallirallus owstoni*) on Guamissa läntisellä Tyynellämerellä elävä rantakanalaji. Se hävisi luonnosta 1980-luvulla saarelle levinneen ruskopuukäärmeen takia. Niitä ehdittiin vangitsemaan eläintarhoihin 22 yksilöä. Vuosina 1989–2007 guaminluhtakanoja siirrettiin Guamista 90 kilometriä pohjoiseen Pohjois-Mariaaneihin kuuluvalle Rotan saarelle, missä vain pieni osa pareista on pystynyt toistaiseksi lisääntymään. Rotan kanta ei ole omavarainen. Vuonna 1998 laji palautettiin Guamille, mutta se hävisi nopeasti, kun käärmeaita tuhoutui vuoden 2002 hirmumyrskyn seurauksena. Guamin eteläpuolella olevalle Kookossaarelle vapautettiin 16 lintua vuonna 2010 ja 10 lintua vuonna 2012. Tämä kanta on onnistunut lisääntymään, ja sitä pidetään omavaraisena eikä lajia pidetä enää luonnosta kadonneena.

Walter Rothschild kuvaili guaminluhtakanan holotyypin Guamilta vuonna 1895, ja nimesi lajin Alan Owstonin kunniaksi.

Guaminluhtakana pää, selkä ja siivet ovat vihertävän ruskeat. Päälaki on punertavampi. Rinta ja vatsa ovat mustan ja valkoisen raidoittamat. Lajin elinympäristöä ovat metsät, pensaikot ja ruohomaat. Guaminluhtakanan ravintoa ovat muun muassa hyönteiset ja siemenet. Kantaa uhkaa elinympäristön häviäminen ja vieraslajit.

## Lähteet
Reissumies ja kissa

**Reissumies ja kissa** on Reino Helismaan säveltämä ja sanoittama kappale, jonka levytti ensimmäisen kerran Tapio Rautavaara vuonna 1949. Rautavaaran version sovitti Toivo Kärki, ja kappale julkaistiin singlenä kappaleen ”Cowboy-serenadi” kanssa. Kappale on tunnetuimpia Rautavaaran esittämiä kappaleita.

Innoituksen kappaleeseen Helismaa sai Rautavaaran kirjahyllystä löytyneestä kirjasta *Ikuisia ajatuksia*. Siinä oli vanha tarina ”Köyhän onni on illusio”. Rautavaaran vaimo Liisa luki tarinan ja tuumi, että siitä saisi laulun aikaiseksi. Hän soitti Helismaalle ja luki tarinan hänelle puhelimessa kahteen kertaan. Parin päivän kuluttua ”Reissumies ja kissa” oli valmis. Rautavaaran mukaan kappaleessa mainittu reissumiehen musta kissa symboloi kuolemaa. 

”Reissumies ja kissa” on julkaistu usealla kokoelma-albumilla. Se on muun muassa Rautavaaran kokoelman *[[En päivääkään vaihtaisi pois – Sata levytystä vuosilta 1946–1979]]* avauskappale. Myöhemmin kappaleen on levyttänyt muun muassa Timo Turpeinen. Cornelis Vreeswijk teki kappaleesta ruotsinkielisen version ”Luffaren och katten” albumilleen *[[En spjutkastares visor]]* (1980), jolla hän tulkitsee muitakin Rautavaaran lauluja.

## Lähteet

## Aiheesta muualla
* Ylen Elävä arkisto: Tapio Rautavaara laulaa Repeä
* Reissumies ja kissa - Cyclowiki
Rugby-7 Kansainyhteisön kisoissa 2010

**[[Kansainyhteisön kisat 2010|Kansainyhteisön kisojen 2010]]** rugby-7 järjestettiin Delhin yliopiston alueella 11.–12. lokakuuta 2010. Ohjelmassa oli miesten sarja.

## Mitalistit
Lähde: cwgdelhi2010.org

### Pudotuspelit

## Lähteet
Ryhmähomomorfismi

**Ryhmähomomorfismi** on luotu matematiikassa ryhmien vertailun helpottamiseksi. 
Olkoot (*G*, *) ja (*H*, ·), ryhmiä ja *f* : *G* → *H* jokin kuvaus. Kuvaus f on ryhmähomomorfismi, jos kaikilla x, y kuuluu G pätee.

: f(x*y) = f(x) \cdot f(y) 

Tarkastellaan esimerkiksi luonnollisia lukuja ja niiden yhteenlaskua. Funktiolla, joka säilyttää laskutoimituksen, tulee olla seuraava ominaisuus: *f*(*a* + *b*) = *f*(*a*) + *f*(*b*). Huomaa, että esimerkiksi *f*(*x*) = 3*x* on homomorfismi, sillä *f*(*a* + *b*) = 3(*a* + *b*) = 3*a* + 3*b* = *f*(*a*) + *f*(*b*).

Jos *f* : (*G*, *) → (*H*, ·) on ryhmähomomorfismi, niin

i) f(eG) = eH

ii) f(a−1) = f(a)−1 kaikilla a ∈ G.

Lisäksi bĳektiivistä ryhmähomomorfismia kutsutaan isomorfismiksi.

Jos kahden ryhmien G ja H välille voidaan määritellä isomorfismi, niin
sanotaan, että ryhmät ovat isomorfiset ja merkitään
G ≅ H.

Isomorfisilla ryhmillä on samanlaiset kertotaulut.

## Lähteet
* Matematiikan ja tilastotieteen laitos, Algebra I, Johanna Rämö
* Metsänkylä ja Näätänen; Algebra; Limes ry

## Kirjallisuutta
*
Matt Cooke

**Matthew David "Matt" Cooke** (s. 7. syyskuuta 1978 Belleville, Ontario, Kanada) on kanadalainen jääkiekkoilija, pelipaikaltaan laitahyökkääjä. Kaudella  Cooke edusti Minnesota Wildia. Hän on pelannut urallaan yli 1&nbsp;000 ottelua NHL-liigassa.

## Tilastot

## Lähteet
*
*
*
Koiranliha

**Koiranliha** viittaa koiran syömäkelpoisiin osiin. 

## Kulutus alueellisesti

Länsimaissa koiranliha on ruokatabu, mutta joissakin Aasian maissa se on jopa suosittua ruokaa. Kiinassa etenkin tietyissä maakunnissa koiraa syödään yleisesti. Myös Vietnamissa se on suosittua ruokaa, jonka uskotaan tuovan hyvää onnea. Etelä-Koreassa koirien syöminen kiellettiin vuoden 1988 olympialaisten ajaksi länsimaisten vierailijoiden vuoksi. Koiranlihan arvioidaan olevan neljänneksi suosituin lihalaji Etelä-Korean markkinoilla sian, naudan ja kanan jälkeen. Koreassa koiranlihan uskotaan parantavan voimia ja viriliteettiä. Taiwanissa koirien syöminen kiellettiin lailla vuonna 2001.

## Käyttö

Koiranliha on voimakkaan makuista ja hajuista. Se maustetaan voimakkaasti ja tarjotaan usein alkoholin kanssa. Koreassa suosittua on etenkin koiranlihakeitto. Koiran suosio on kasvanut etenkin Pohjois-Vietnamissa, jossa on kehitetty myös uusia eksoottisia reseptejä. Syötäväksi tarkoitetut koirat kasvatetaan tarhoissa tai kerätään maaseudulta.

Suosittu korealainen koirasta tehtävä ruokalaji on Boshintang (보신탕; 補身湯) -muhennos tai keitto. Ruokalajiin kuuluu koiranlihan lisäksi vihersipulia, veripeippiä ja sen siemeniä jauhettuna ja voikukkaa. Sitä maustetaan doenjang-paputahnalla ja gochujangilla.

### Koiranlihaan liittyviä rituaaleja
Koreassa vietetään heinä&ndash;elokuussa kolmea "koiran päivää" (Sambok 삼복 tai Boknal 복날), joihin koiranlihan nauttiminen oleellisesti kuuluu. Kyse on samasta kuin Suomessa tunnettu mätäkuu, jonka muinaiset mesopotamialaiset ja roomalaiset tunsivat koiranpäivien nimellä Siriuksen eli Koirantähden mukaan.

Etelä-Kiinassa Guangxin alueella sijaitsevassa Yulinin kaupungissa järjestetään vuosittain kesäpäivänseisauksen aikaan koiranlihafestivaalit. Festivaalia on pidetty laittomana, koska siellä käytetty koiranliha on suurimmaksi osaksi peräisin joko mustasta pörssistä tai varastetuista koirista.

## Kritiikkiä
Eläinsuojelijat vastustavat koirien syöntiä. Ehkä äänekkäästä vastustuksesta johtuen koiran syöntiä ei ole ikinä virallistettu Etelä-Koreassa, eikä sitä ole lisätty tuotantoeläinten luetteloon. Tämän vuoksi koirien teurastusta eivät koske mitkään lait ja siinä voi olla hygieniapuutteita. Lisäksi korealaisen uskomuksen mukaan liha mureutuu, kun eläimiä hakataan ennen teurastusta.

## Katso myös
* Kissanliha

## Lähteet

## Aiheesta muualla
Maahockey Kansainyhteisön kisoissa 2010

**[[Kansainyhteisön kisat 2010|Kansainyhteisön kisojen 2010]]** maahockey järjestettiin Major Dhyan Chand National Stadiumilla 4.–14. lokakuuta 2010. Ohjelmassa oli sekä miesten että naisten turnaus.

## Mitalistit
Lähde: cwgdelhi2010.org

## Pudotuspelit
### Miehet

### Naiset

## Lähteet
Kalastusalue

**Kalastusalue** oli vuoden 2018 loppuun asti kalastuslain nojalla toiminut yhteistoimintaelin, jonka tehtävänä oli kalatalouden edistäminen ja kehittäminen. Kalastusalueita oli Suomessa 223. Vuoden 2019 alusta kalastusalueet korvattiin laajemmilla kalatalousalueilla, jotka muodostuvat kalataloudellisesti riittävän suuresta yhtenäisestä alueesta.  

Kalastusalueeseen voi kuulua yhden tai useamman kunnan alueella olevia vesiä, jotka muodostavat kalataloudellisesti yhtenäisen alueen ja joiden kalastusoloja järjestettäessä on asianmukaista soveltaa yhtenäisiä toimenpiteitä. Kalastusalueen jäseniä olivat osakaskunnat, vesialueiden omistajat, alueella toimivat ammattikalastajien järjestöt sekä virkistyskalastajien eduista huolehtivat järjestöt. Kalastusoikeuden omistajien jäsenyys on pakollinen. Kalastuslaissa kalastusalueelle osoitetut tehtävät olivat luonteeltaan julkisoikeudellisia, minkä takia mm. kalastusalueen toimihenkilö toimi hallinto- ja valvontatehtävissä virkamiehen vastuulla. Tässä työssä heitä sitoivat hallintolain määräykset. Kalastusalueet voivat saada hoitaakseen myös kalavesien omistajille kuuluvia tehtäviä. Ylintä päätösvaltaa käytti kalastusalueen kokous ja käytännön hallintotehtäviä hoiti kokouksen valitsema hallitus. Juoksevien asioiden hoitamista varten kalastusalueella oli isännöitsijä, joka voi olla palkattu henkilö.

Kalastusalueen ja nyttemmin kalatalousalueen tärkein instrumentti käytännön asioiden linjaamisessa on käyttö- ja hoitosuunnitelma. Tässä asiakirjassa sovitaan yhteisesti ne pääperiaatteet, joiden mukaan kalavesiä käytetään ja hoidetaan. Asiakirjan määräykset olivat kalastusalueiden aikana ohjeellisia, nyttemmin pakottavia. Kalavesien osakaskuntien oli aikoinaan tarpeen mukaan otettava huomioon nämä linjaukset omia päätöksiä tehdessään. 

## Lähteet
*Kalastusaluetoiminnan käsikirja, kirjoittajina Risto Vesa, Mikko Poskiparta, Kari Kilpinen, Juha Regelin, Eero Liekonen, Markku Myllylä, , 

## Katso myös

* Kalatalousalue

## Aiheesta muualla

*Kalastuslaki 10.4.2015/379 
*Kalatalousalueet Kalatalouden keskusliitto.

### Viitteet
Eero Haukiala

**Eero Olavi Haukiala** (alk. **Henriksson**, 23. syyskuuta 1914 Noormarkku – 26. maaliskuuta 1980) oli suomalainen pesäpalloilija, joka kuului toistakymmentä vuotta Suomen parhaimmistoon.

## Urheilu-ura

Enimmäkseen polttajana pelannut Haukiala voitti Suomen mestaruuden Helsingin Pallonlyöjien joukkueessa vuosina 1934 ja 1938 ja Pallo-Tovereiden ikämiesjoukkueessa 1955, 1956 ja 1958. Itä–Länsi-otteluun Haukiala osallistui kymmenen kertaa ja pelasi maaottelussa Viroa vastaan vuonna 1932. Vuoden 1950 Itä–Länsi-ottelussa hän toimi pelituomarina. Haukiala pelasi mestaruussarjatasolla myös käsi- ja koripalloa.

Hänen sisarensa oli monipuolisena urheilijana, pesäpallossa, koripallossa ja käsipallossa, tunnettu Senni Haukiala.

## Saavutukset
### Pelaajana
* 2 SM-kultaa: 1934, 1938
* 2 SM-hopeaa: 1940, 1942
* 4 SM-pronssia: 1933, 1935, 1936, 1937
* 11 Itä–Länsi-ottelua: 1932–1938, 1940, 1947–1949

### Pesäpallotuomarina
* Miesten Itä–Länsi-tuomari: 1950, 1951

## Katso myös
* Luettelo vähintään 10 Itä–Länsi-ottelua pelanneista pesäpalloilijoista

## Lähteet
* Urheilumme Kasvot, osa 3 – Palloilu, sivu 1126
* Urheilumme Kasvot, osa 12 – Kuolleita, sivu 806

### Viitteet
Rafael Aalto

**Olavi Rafael ”Rafu” Aalto** (23. huhtikuuta 1913 Aura – 18. maaliskuuta 1979) oli suomalainen pesäpalloilija.

Aalto pelasi Hämeenlinnan Pallokerhon pesäpallojoukkueessa, jossa hän voitti B-sarjan mestaruuden 1935 ja Suomen-mestaruuden 1936. Hän harrasti myös painia ja toimi Hämeenlinnan Voimailijain puheenjohtajana sekä muissa seuran tehtävissä. Aallolle on myönnetty Suomen urheilun hopeinen ansioristi.

## Saavutukset
* 1 SM-kulta: 1936
* 1 SM-pronssi: 1943

## Lähteet
* 

### viitteet
Erne Aaltonen

**Erne Tuure Aaltonen** (23. helmikuuta 1915 Hausjärvi – 29. joulukuuta 2008) oli suomalainen pesäpalloilija.

Aaltonen pelasi Pesäpallon SM-sarjassa neljä kautta Riihimäen Pallonlyöjäin joukkueessa saavuttaen Suomen-mestaruuden 1933. Vielä 1950-luvulla Aaltonen pelasi Suomensarjassa.

## Saavutukset
### Pelaajana
* 1 SM-kulta: 1933

## Lähteet
* 

### Viitteet
UP Langreo

**Unión Popular de Langreo** on espanjalainen jalkapalloseura Langreosta Asturiasta. Sen edustusjoukkue pelaa Espanjan neljänneksi korkeimmalla sarjatasolla Tercera Divisiónissa.

Langreo perustettiin 4. heinäkuuta 1961 yhdistämällä Club Langreano de Sama ja Círculo Popular de La Felguera. Seuran joukkue aloitti pelit kaudella 1961–1962 Tercera Divisiónissa, joka oli tuolloin maan kolmanneksi korkein sarjataso. Joukkue voitti lohkonsa ja nousi jo yhden kauden jälkeen Segunda Divisióniin, jossa se pelasi kahdeksan kauden ajan vuosina 1962–1968 ja 1970–1972. Sittemmin joukkue on pelannut Tercerassa ja vuonna 1977 Segundan ja Terceran väliin perustetussa Segunda División B:ssä.

Langreon kotistadion on Ganzábal, jolla on 4&nbsp;024 istumapaikkaa. Stadion on nimetty La Felgueran entisen puheenjohtajan, insinööri Francisco Fernández Ganzábalin mukaan, joka rakennutti alkuperäisen stadionin 1920-luvulla.

Langreon tunnetuin pelaaja on Espanjan maajoukkueen historian paras maalintekijä David Villa, joka pelasi seuran juniorijoukkueissa ennen siirtymistään Sporting de Gijóniin. Maajoukkueen päävalmentajana toiminut Vicente Miera puolestaan valmensi seuran edustusjoukkuetta valmennusuransa alkuvuosina.

## Saavutukset

* Tercera Divisiónin lohkovoitto: 1961–1962, 1969–1970, 1981–1982, 1985–1986, 2001–2002

## Lähteet

## Aiheesta muualla

* Seuran sivusto
Asta Brigatti

**Asta Ainamo Brigatti** (o.s. Ruotsalainen, s. 10. tammikuuta 1933 Lapinlahti) on suomalainen uransa lopettanut pesäpalloilija.

Brigatti alias *Tekla* voitti Kuopion Kelta-Mustien joukkueessa Suomen mestaruuden vuonna 1955 ja saavutti lisäksi viisi kertaa SM-hopeaa. Vuoden 1956 Suurkisoissa hän saavutti pronssia. Itä–Länsi-ottelussa Asta pelasi kolme kertaa Idän puolella. Aktiivipalloilun Brigatti lopetti vuonna 1966.

## Lähteet
*